Na temelju članka 48. Zakona o lokalnoj i područnoj (regionalnoj) samoupravi („Narodne novine“ br. 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20), članka 7. Zakona o kulturnim vijećima i financiranju javnih potreba u kulturi („Narodne novine“ br. 83/22), članaka 54. i 101. Statuta Općine Križ („Glasnik Zagrebačke županije“ br. 11/21), a sukladno odredbama Zakona o udrugama (“Narodne novine” br. 74/14., 70/17. i 98/19), Zakona o financijskom poslovanju i računovodstvu neprofitnih organizacija (“Narodne novine” br. 121/14.), Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge („Narodne novine“ br. 26/15 i 37/21), Programa javnih potreba u kulturi na području Općine Križ u 2023. godini (“Glasnik Zagrebačke županije” br. 50/22.) i Odluke o načinu raspodjele novčanih sredstava iz Proračuna Općine Križ za 2023. godinu namijenjenih financiranju programa i projekata od interesa za opće dobro koje provode udruge (“Glasnik Zagrebačke županije” br. 50/22.), dana 10. siječnja 2023. godine, Općinski načelnik Općine Križ raspisuje

**JAVNI NATJEČAJ**

**za dodjelu financijske potpore udrugama u kulturi od interesa za**

**Općinu Križ u 2023. godini**

(1) Općina Križpoziva udruge, čiji su programi usmjereni na zadovoljavanje javnih potreba u kulturi od interesa za Općinu Križ, da prijave svoje programe, projekte, a sukladno Programu javnih potreba u kulturi na području Općine Križ u 2023. godini (“Glasnik Zagrebačke županije” br. 50/22.) u daljnjem tekstu: Programu, za sljedeća prioritetna područja:

* Jačanje kapaciteta udruga u kulturi za rad usmjeren na zadovoljavanje javnih potreba u kulturi sukladno Programu
* Jačanje kapaciteta udruga u kulturi koje doprinose razvitku i općem napretku Općine Križ te promiču njezin položaj i ugled kao i napredak zajednice u cjelini.

(2) Udruge mogu prijaviti program, projekte koji doprinose razvoju kapaciteta udruga u kulturi za rad usmjeren na zadovoljavanje javnih potreba u kulturi sukladno Programu ili programe, projekte koji doprinose kvaliteti života, razvitku i općem napretku Općine Križ za sljedeće aktivnosti:

- zaštita, očuvanje i održivo upravljanje kulturnom baštinom,

- dramska i plesna umjetnost,

- glazbena i glazbeno scenska umjetnost,

- kazališni amaterizam,

- likovna imjetnost i izložbena djelatnost,

- kulturno-umjetnički amaterizam,

- književnost,

- knjižna i nakladnička djelatnost,

- programi, projekti i manifestacije u organizaciji udruga koji pridonose razvitku i

 promicanju kulturnog života Općine Križ,

- promicanje kulturnih programa i aktivnosti među djecom i mladima,

- programi kulturne suradnje.

(3) Ukupno planirana vrijednost Javnog natječaja za dodjelu financijske potpore udrugama u kulturi od interesa za Općinu Križ u 2023. godini je =**20.000,00 EUR-a (slovima: dvadesettisućaeura)/=150.690,00 kn (slovima: stopedesettisućašestodevedesetkuna); fiksni tečaj konverzije 1 EUR =7,53450 kn.**

**Najmanji** iznos financijskih sredstava koji se može prijaviti i ugovoriti po pojedinom programu, projektu je **500,00 EUR-a**, a **najveći** iznos po pojedinom programu, projektu je **3.500,00 EUR-a.** Okvirni broj planiranih ugovora za sklapanje je 15.

(4) Rok za podnošenje prijedloga programa, projekata je zaključno s danom **10. veljače 2023. godine.**

(5) Svaka udruga može prijaviti i ugovoriti najviše tri programa, projekata u okviru ovog natječaja na razdoblje provedbe tijekom 2023. godine. Ista udruga može biti partner drugoj udruzi na više programa, projekata unutar ovog natječaja.

Prijavu programa, projekata na natječaj može podnijeti udruga koja je upisana u Registar udruga (najmanje godinu dana od dana raspisivanja natječaja) i koja je programski usmjerena na rad u području kulturne djelatnosti od interesa za Općinu Križ što je razvidno iz ciljeva i popisa djelatnosti u statutu udruge, koja je upisana u Registar neprofitnih organizacija i vodi transparentno financijsko poslovanje u skladu s propisima o računovodstvu neprofitnih organizacija i koja je ispunila sve ugovorne obveze prema Općini Križte svim drugim davateljima financijskih sredstava iz javnih izvora.

Udruga je obvezna priložiti dokaze da se protiv odgovorne osobe u udruzi i voditelja projekta ne vodi kazneni postupak te da udruga ima podmirene sve doprinose i plaćen porez.

(6) Kako se može ostvariti prednost u financiranju programa, projekata i tko nema pravo prijave na natječaj detaljno je opisano u **Uputama za prijavitelje** na Javni natječaj za dodjelu financijske potpore udrugama u kulturi od interesa za Općinu Križ u 2023. godini.

(7) Prijedlozi programa, projekata dostavljaju se isključivo na propisanim obrascima, koji su zajedno s Uputama za prijavitelje, dostupni na internetskoj stranici Općine Križ [www.opcina-kriz.hr](http://www.opcina-kriz.hr).

**Prijava na natječaj s popratnom dokumentacijom u zatvorenoj kuverti dostavlja se u zadanom roku** **pisarnici Općine Križ s napomenom:**

**„Za Javni natječaj za dodjelu financijske potpore udrugama u kulturi**

**od interesa za Općinu Križ u 2023. godini – NE OTVARATI“**

**Dostava prijave na natječaj s popratnom dokumentacijom može se izvršiti u zadanom roku i to:**

* **elektroničkom poštom na adresu** **info@opcina-kriz.hr**
* **preporučeno poštom na adresu: Općina Križ, Trg Svetog Križa 5, 10314 Križ**
* **putem dostavljača ili osobno**

**Kada se prijava na natječaj podnosi elektroničkim putem, obavezno se davatelju financijskih sredstava, Općini Križ, dostavlja i jedan tiskani, potpisani i ovjereni primjerak prijave.**

Postupak zaprimanja, otvaranja i pregleda dostavljenih prijava, procjena prijava, ugovaranje, donošenje odluke o dodjeli financijskih sredstava, podnošenje prigovora, postupanje s dokumentacijom kao i indikativni kalendar provedbe ovog natječaja detaljno su opisani u Uputama za prijavitelje na Javni natječaj za dodjelu financijske potpore udrugama u kulturi od interesa za Općinu Križ u 2023. godini.

Razmatrat će se samo programi/projekti koji su pravodobno prijavljeni, te koji u cijelosti zadovoljavaju propisane uvjete natječaja.

(8) Sva pitanja vezana uz ovaj natječaj mogu se postaviti elektroničkim putem, slanjem upita na adresu: info@opcina-kriz.hr i to najkasnije 20 dana nakon objave javnog natječaja.

KLASA: 611-01/22-01/16

URBROJ: 238-16-03-23-6

Križ, 10. siječnja 2023.

OPĆINSKI NAČELNIK

OPĆINE KRIŽ:

Marko Magdić, struč. spec. oec.